
1.1 Pengenalan 

Nama-nama seperti Jamaluddin Al Afghani (1839-1897), Muhammad Abduh (1849-1905), Rashid Rida (1865-1935) adalah tokoh pembaharuan terkenal yang meniti di bibir masyarakat Islam. Meskipun begitu, nama Sayyid Ahmad Khan seharusnya berada sebaris dengan tokoh-tokoh di atas kerana sumbangannya tidak sedikit untuk meningkatkan martabat orang Islam di India pada era orang Islam kehilangan kuasa politik lantaran cengkaman kuasa politik penjajah British semakin kuat di India. Di peringkat awal penguasaan Inggeris di India, kemajuan perabadan Barat telah mula dirasakan oleh rakyat India, baik yang beragama Hindu mahupun yang beragama Islam. Namun, antara golongan-golongan itu., orang Hindulah lebih dipengaruhi peradaban itu. Pejabat kerajaan dikuasai orang Hindu. Umat Islam mundur dalam arus permodenan.

Esei ini antara lain cuba menyelusuri latar belakang Sayyid Ahmad Khan, pembaharuan dan pemikiran beliau serta reaksi terhadap pembaharuan yang dibawa oleh Sayyid Ahmad Khan. Persoalan terhadap tajuk ini akan terjawab apabila kita mengikuti perkembangan yang berlaku kepada tokoh pencetus aliran Aligarh ini.
1.2 latar belakang tokoh

Dilahirkan dan dibesarkan di rumah datuk setelah ibunya, Khwajah Farin al-din Ahmad Khan (1747-1828), seorang bangsawan yang mempunyai kedudukan tinggi dalam kerajaan Mughal. Datuknya pernah menjadi perdana menteri di istana Mughal dan menjadi duta Iran dan Burma bagi pihak kerajaan India Timur Inggeris di Calcutta. 
Selain itu, Khwaja Farid al-din dilantik menjadi pesuruhjaya  kolej (madrasah)  Calcutta yang didirikan oleh Warren Hasting. Datuk Sayyid Ahmad Khan juga merupakan ahli matematik dan astronomi terkemuka di kalangan orang India Muslim ketika itu. 

Bapanya, Mir Mutaqi seorang penggiat agama dengan ahli sufi yang ada kaitan dengan Nabi Muhammad S.A.W iaitu melalui cucu baginda, Fatimah AZ-Zahra dan Ali bin Abi Talib.
 Nenek moyang mereka berasal dari Semenanjung Arab telah melarikan diri ke Iran kerana tidak tahan dengan tekanan Kerajaan Bani Umaiyah (661- 750). Dari Iran mereka berpindah ke Afghanistan dan keluarga itu tiba di India semasa pemerintahan Shah Jehan (1628-66). Bermula detik itu, keluarga ini mendapat tempat di istana kerajaan Mughal. Mir Mutaqi mempunyai pengaruh besar dan sangat dihormati oleh Akhbar Syah 11, Raja Mughal.
Sayyid Ahmad Khan mendapat pendidikan awal dalam bidang agama secara tradisional. Di samping itu beliau juga mempelajari bahasa Parsi, bahasa Arab, ilmu matematik, sejarah dan beliau gemar membaca buku-buku dalam pelbagai disiplin. Hal ini menjadikan beliau berfikiran luas dan menerima ilmu pengetahuan moden. Kesenangan dan kemewahan yang dilalui keluarganya sejak kecil berakhir apabila ayahnya meninggal dunia pada tahun 1838. Ibunya mendapat sedikit ganjaran dari istana menyebabkan Sayyid Ahmad Khan memutuskan untuk berkerja SHTI ketika umurnya 18 tahun. Walaupun keluarganya tidak bersetuju kerana tidak setaraf dengan kedudukan mereka, beliau terpaksa bekerja disebabkan tiada pilihan. Beliau bekerja sebagai kerani. Pada tahun 1839 beliau menjadi Deputy Reader (jurutulis) kepada pesuruhjaya tinggi wilayah Agra, Robert Hamilton. Kemudian beliau dilantik sebagai munsif (sub-judge) di Mampur dan ditukarkan ke Fatehpur Sikri pada tahun 1842 dan berkhidmat selama empat tahun. Pada tahun 1848 dia ditukarkan ke Delhi untuk mengambil alih tempat abangnya yang meninggal dunia bagi menjaga ibunya. Lagipun sepanjang lapan tahun 1846-1854, New Delhi merupakan tempoh penuh erti bagi beliau kerana tamat pendidikan. Pada tahun 1885 beliau dilantik sebagai Sadr Amin (Hakim), di Bijnore.

Tiga tahun kemudian, beliau dinaikkan pangkat menjadi Ketua Hakim di Muradabad. Dia bersara pada 1877 selepas itu beliau menubuhkan instituisi pendidikan yang dikenali sebagai Muslim Universities of Aligarh. Beliau menghembuskan nafas terakhir pada tahun 1899 ketika berumur 81 tahun. Atas sumbangan kepada masyarakat, beliau dipilih sebagai menjadi anggota Imperial Legislative Council (1878), Pesuruhjaya Pendidikan   (1887), Pesuruhjaya Perkhidmatan Awam (1888) dan mendapat anugerah Knight Comander of Star of India (K.C.S.I) yang membawa gelaran Sir.
3.1 Pembaharuan / Pemikiran 

3.1.1 Pendamai antara Pihak British dengan Orang India Muslim

 Nama Sayyid Ahmad Khan (SAK) mula dikenali pemerintah Inggeris di seluruh India ekoran kebijaksanaan beliau sebagai hakim di Bijnore. SAK cuba meyakinkan pegawai British dan keluarga mereka akan selamat dan dilindungi. Kebolehan memujuk seorang ketua pemberontak Nawab Mahmod Khan berbincnag di meja rundingan membolehkan orang Eropah meninggalkan Bijnore dengan selamat. Sungguhpun selepas itu golongan zamindar menyerang golongan Nawab Mahmud Khan, yang meyebabkan keadaan huru-hara, namun orang Britiosh dapat diselamatkan.

Sayyid Ahmad Khan dapat menyakinkan pihak British di India bahawa Pemberontakan 1857, bukan disebabkan pertelagahan agama Islam dan Hindu dengan agama orang Inggeris iaiu Kristian. Beliau mendakwa bahawa orang-orang Islam masih patuh kepada kerajaan British di India dalam bukunya The Cause of The India Revolt, sebab utama membawa kepada pemberontakan besar itu adalah kerana tidak ada orang India dalam badan-badan peringkat tertingkat seperti legislatif.
 Beliau juga mengkritik pihak pemerintah yang membelanjakan wang  yang begitu banyak untuk memperkembangkan agama Kristian di India. Buku yang kemudiannya  itu diterjemahkan dalam bahasa Inggeris pada 1873, sesungguhnya mengubah pendirian pihak Inggeris bahawa pemberontakan 1857 itu adalah disebabkan kelemahan mereka sendiri
.   
3.1.2 Pembaharuan dalam Bidang Pendidikan


Setelah berjaya mendamaikan umat Islam dengan pemerintah Inggeris, SAK mula mengenengahkan idea-ideanya  dalam rangka memajukan umat Islam di India. Menurut beliau kemunduran umat Islam kerana mereka tidak mempunyai ilmu dan teknologi moden seperti dimiliki orang Eropah. Menurut beliau lagi, al-Quran sangat menggalakkan uamt Islam untuk menggunakan akal dalam bidang yang sangat luas, meskipun menjangkaui batasan. Gabungan kemampuan akal, kebebasan manusia yang berkehendak dan melakukan sesuatu yang baik menyebabkan kemajuan ilmu pengetahuan dan teknologi di Barat.
 Beliau mahu umat Islam berkembang maju seiring dengan kemajuan ilmu pengetahuan dan teknologi moden. Dengan menganalisis sejarah masa lampau, beliau merumuskan bahawa sifat tersebut jugalah menjadikan umat Islam mencapai kemuncak kemajuan pada masa lalu

Sayyid Ahmad Khan menumpukan seluruh tenaga dalam bidang pendidikan hingga akhir hayatnya kerana baginya , “ … ubatlah akarnya pasti pohonnya akan subur”. Langkah pertama dilakukan ialah menubuhkan Sekolah Inggeris di Mudarabad (1861) dan Ghazipur (1863). Kedua-dua sekolah ini didirikan atas sokongan orang ramai,  orang-orang ternama, orang Hindu dan Muslim. Sekolah ini dikatakan mendapat lebih simpati daripada sekolah Inggeris yang ditubuhkan oleh mubaligh Kristian.


Untuk menyebarluaskan ilmu Barat, beliau telah menubuhkan The Translation Society (1864) di Ghazipur yang kemudiannya dikenali sebagai The Scientific Society untuk menterjemahkan pengetahuan moden dalam bahasa Urdu termasuk menghasilkan jurnal dwibahasa (Urdu dan Inggeris), Mohammedan Social Reformer dan Aligarh Institute Gazette. Antara buku yang diterjemahkan dalam bahasa Urdu ialah History of  India karya Elphinstone dan Political Economy karya Mills

Pada tahun 1878, sekolah yang dinamakan Muhammedan Anglo-Oriental College (MAOC) telah didirikan. Kemudian dinamakan Muslim University of Aligarh. Kegigihan untuk mendirikan pusat pengajian tinggi untuk orang Muslim ini seharusnya dijadikan contoh kepada tokoh-tokoh reformis kerana ia telah melakukan pelbagai usaha dan tenaga yang ada padanya.
 Sayyid Ahmad amat bernasib baik kerana mendapat bantuan staf Eropah untuk mengendalikan “University Cambridge of India” itu. Antara sarjana yang turut mewarnai kegemilangan universiti Aligarh ialah Theodore Beck, Thomas Arnold dan Sir Walter Raleigh. Kurikulumnya mengikut kurikulum Eropah, dan pengajiannya dibahagi kepada dua iaitu pengajian Barat (moden) dan pengajian Timur yang diajar dalam bahasa Urdu. Selain daripada pelajar-pelajar Muslim, universiti ini turut menerima pelajar Eropah, Hindu dan Parsi.

Setelah Universiti Aligarh sudah berdiri megah, Sayyid Ahmad Khan mencari idea untuk meningkatkan taraf pendidikan masyarakat Islam di India. Beliau sedar bahawa universiti itu tidak cukup untuk menampung lebih 70 juta orang ketika itu. Tahun1886, beliau membentuk Mohammedan Educational Conference yang adakan persidangan di kalangan cendiakawan Islam untuk membincngkan isu pendidikan masyarakat Islam di India. Konferen ini menjadi alat kebangkitan intelektual dan penyeberan ilmu pengetahuan secara lebih luas. Ada di kalangan intelek menggunakan pertemuan tersebut untuk membangkitkan semangat bagi pembaharuan sosial, kemajuan ekonomi dan intelektual masyarakat Islam di India  
3.1.3 Penulisan 


Seperti reformis lain, Sayyid Ahmad Khan turut menggunakan penulisan sebagai wadah perjuangannya. Beliau menghasilkan 30 buah buku agama, 6 buah buku sejarah dan 10 buah buku umum.
 Dalam esei ini hanya tulisan yang dijadikan isu oleh penentang-penentangnya sahaja akan dibincangkan.

Anaknya, Sayyid Mahmud mendapat biasiswa melanjutkan pelajaran di Universiti Cambridge, England. Walaupun usianya ketika itu sudah mencapai 52 tahun, namun beliau tetap bersemangat menyaksikan sendiri kemajuan di dunia Barat yang diagungkan selama ini. Di England, beliau bertemu dengan bekas pegawai British yang pernah bertugas di India, menghadiri majlis ilmu termasuk di universiti terkemuka, dan berjumpa dengan penulis Barat yang menulis tentang Nabi Muhammad S.A.W.. Sebahagian besar masanya di England iaitu 17 bulan dipenuhi dengan persiapan menulis buku jawapan buku Life of Muhammad karya William Muir serta mengumpul bahan untuk menolak buku biografi yang tidak jujur tentang Nabi Muhammad s.a.w. Akhirnya terhasillah Essays on the Life of Muhammad.
Antara perkara-perkara yang dijawab beliau terhadap celaan orang Barat ialah isu poligami, penceraian dalam Islam, perhambaan dalam Islam, tidak ada kebebasan berfikir dalam Islam dan perluasan wilayah Islam. Setelah kembali ke India pada tahun 1870 Sayyid Ahmad Khan segera menerbitkan majalah Tahdzibul Akhlak (social reform). Tujuan penerbitan majalah ini ialah untuk menimbulkan keinginan di hati orang Muslim India terhadap jenis kebudayaan yang terbaik, agar bangsa beradap tidak lagi memandang rendah kepada orang Muslim. Sebaliknya beliau mahu orang Muslim disegani dan beradap. Melalui majalah ini beliau mengkritik kebiasaan yang diamalkan orang India Muslim yang dianggap menyekat kemajuan ekonomi, sosial, dan intelektual mereka. Beliau membandingkannya dengan masyarakat Barat dari segi cara bekerja, kebersihan, ketepatan dan keteraturan cara hidup. Beliau berharap masyarakat Muslim terbuka minda mereka. Pengaruh majalah ini begitu meluas sehingga sambutan hangat sama ada di kalangan rakan dan lawan. Golongan ortodoks mula menyerang idea Sayyid Ahmad Khan. 
Penulis biografinya, Hali menamakan Sayyid Ahmad Khan “Bapa Kesusasteraan Urdu Moden” tetapi dianggap “Sasterawan yang paling tidak berkarya”. Ini kerana Sayyid Ahmad Khan merupakan orang yang mula membuang kebiasaan menulis dengan tegas dan sederhana. Beliau juga sering membuat perbandingan yang asli dan hidup. Melalui penulisan dan pengkajian al-Quran, beliau merumuskan dalam al-Quran, tidak ada satu ayat pun yang tidak sesuai dengan sains moden.
Ada juga buku sejarahnya iaitu Monument of The Great (1847) yang menjadi rujukan ahli sejarah menggambarkan tentang keadaan bandar Delhi. 
 Hal ini kerana buku tersebut menceritakan keadaan bandar Delhi sebelum Revolusi 1857. Bangunan di bandar tersebut kebanyakannya musnah selepas 1857 
3.1.4 Pemikiran Politik

Selepas menghasilkan The Causes of Indian Revolt, beliau bertekad mendidik golongan yang memerintah dan golongan diperintah, agar dapat menguraikan salah faham yang boleh membawa pertentangan. Justeru beliau mengambil inisiatif menubuhkan British_Indian Association di Aligarh pada tahun 1866 yang dikatakan mendahului Indian National Congress (INC). Pertubuhan ini telah menjadi saluran rakyat untuk mengemukakan kesulitan atau masalah pihak pemerintah.

Sayyid Ahmad Khan juga cuba membetulkan bahawa Pemberontakan 1857 bukanlah pemberontakan orang Muslim. Untuk tujuan itu beliau menerbitkan The Loyal Mohammadans of India, mencatatkan jasa orang Muslim yang setia kepada pemerintah British 
.
Semangat nasionalisme Sayyid Ahmad Khan jelas terbayang ketika bertemu Ferdinand de Lesseps, jurutera yang terbabit dengan pembinaan Terusan Suez. Apabila bertanyakan terusan itu tidak dinamakan dengan nama juruteranya? Ferdinand menjawab bahawa dia lebih suka nama terusan itu dinamakan Terusan Perancis. Sayyid Ahmad Khan mengeluh “…bilakah waktunya bangsaku memiliki perasaan seperti”.

Pernah dalam ucapannya, Sayyid Ahmad Khan membandingkan India diumpamakan dengan sepasang mata pengantin perempuan. Jika satu mata rosak kecantikan pengantin hilang sama sekali. Di peringkat awal, ia pernah menegaskan bahawa Hindustan merupakan negara bagi orang Hindu dan dalam kategori Hindu termasuklah orang India Muslim dan India Kristian. 
Beliau sensitif tentang persamaan orang India dan Eropah seperti yang diamalkan dalam majlis rasmi. Dalam satu Durbar di Agra, pada tahun 1867, kerusi untuk tetamu India ditempatkan lebih rendah daripada orang Eropah. Beliau bertindak keluar daripada majlis itu, sungguhpun beliau merupakan kakitangan kerajaan pada waktu itu.

Dua tahun sebelum beliau meninggal dunia, masyarakat India Muslim diresahi isu khalifah. Apabila Turki memenangi perang dangan Greek, umat Islam India dan beberapa tempat lain di dunia mengganggap kemenangan umat Islam ke atas orang Kristian. Dengan tegas Sayyid Ahmad Khan menolak tanggapan tersebut mengatakan bahawa jika Sultan Abdul Hamid Khan menjadi Khalifah, masyarakat India Muslim bukan rakyat Turki.

Pembentukan INC pada tahun 1855 kurang disenangi oleh Sayyid Ahmad Khan. Menurutnya jika cita-cita INC tercapai, nasib orang Islam di India dikatakan akan berada dalam keadaan genting.
 Justeru pada 1887 beliau menyatakan pendiriannya, dan menyeru supaya orang Islam jangan menyertai INC, dan jika sudah menyertai INC mereka perlu keluar daripada parti tersebut. Pada tahun 1888 sebagai mengimbangi INC, beliau menubuhkan United Patriotic Association yang ingin menyampaikan masalah orang Islam kepada perlimen British. Beliau dengan keras menyangkal tuduhan bahawa beliau adalah seorang reaksioner. Beliau menegaskan beliau bersetuju memerdekakan India tetapi tidak bersetuju dengan cara INC. Menurutnya INC kurang memberi perhatian terhadap golongan minoriti iaitu kepentingan orang bukan Hindu. Apabila sistem demokrasi diperkenalkan, golongan Muslim akan menjadi minoriti iaitu 1:4. Hal ini kerana INC bersetuju mencontohi House of Lord dan House of Commons seperti di England. Jika orang Hindu melebihi orang Islam, maka parlimen akan dikuasai oleh orang Hindu . Kerana pemikirannya sebegitu, penulis-penulis seperti Asoka Mehta dan Achyut Patwardan serta Rajendra Prasad menganggap Sayyid Ahmad Khan nasionalis India peringkat awal sahaja (sehingga 1880 an).


Tahun 1867, usaha Sayyid Ahmad Khan ditumpukan untuk seluruh rakyat India baik Hindu mahupun Muslim. Malah The Scientific Society yang diketuainya, mendapat bantuan daripada sahabatnya yang beragama Hindu seperti Raja Jai Krishnan Dass. Tahun 1867, pemimpin Hindu telah mendesak dengan keras supaya bahasa Urdu digunakan di mahkamah, digantikan dengan bahasa Hindi. Desakan disokong oleh rakan-rakan The Scientific Society. Sejak itu Sayyid Ahmad Khan tidak mempercayai lagi bahawa rakyat India boleh bekerjasama dengan ikhlas. Beliau meramalkan permusuhan yang dahsyat akan berlaku. Ini bermakna beliau percaya umat Islam tidak dapat membentuk kerajaan dengan orang Hindu. Justeru idea-ideanya mencetuskan pembentukan negara Pakistan.

4.1 Kritikan terhadap Pembaharuan Sayyid Ahmad Khan 


Menurut Hali, serangan terbuka terhadap Sayyid Ahmad Khan bermula semenjak 1860 lagi apabila beliau menghadiri majlis yang dianjurkan orang-orang Inggeris dan menjemput datang ke rumahnya. Keadaan menjadi serius apabila beliau menulis The Mohammedan Commentary on The Holy Bible dan terjemahan buku History of India karya Elphinstone yang diterjemahkan dalam bahasa Urdu. Dalam buku itu beliau mendakwa bahwa Nabi Muhammad S.A.W. adalah nabi palsu. Sejak itu beliau dianggap unbeliever.
 Tambahan pula apabila dia berkunjung ke England, khabar-khabar angina bertiup kencang bahawa dia akan balik ke India dengan menganut agama Kristian.
      Golongan Deoband yang berfahaman tradisional seperti Maulwi Muhammad Ali dan Maulwi Imdad Ali menganggap Sayyid Ahmad Khan akan menghancurkan umat Islam kerana beliau sudah mendokong pengaruh imperialis yang cuba ditanam di setiap negara yang dijajah mereka. Mereka mencari ulama di India malah pergi ke Mekah dan Madinah untuk membewa utusan ulama luar yang mengatakan Sayyid 

Ahmad adalah “The Khalifah of Devil”. Antara yang paling keras menentang idea Sayyid Ahmad ialah Maulana Muhammad Qassim Nanotavi yang mengemukakan 15 pegangan Sayyid Ahmad yang menyimpang dari Islam.

Jamaludin al-Afghani turut menyerang pembaharuan yang dilakukan Sayyid Ahmad. Pada tahun 1869 sewaktu berkunjung ke India beliau telah menulis “Jawapan Bagi Kaum Materialis” yang ditujukan khas buat Sayyid Ahmad Khan yang percaya kepada kebebasan akal dan percaya kepada kebebasan manusia untuk bertindak.

Ahmad Zamzam turut mengulas bahawa Sayyid Ahmad Khan antara orang yang terperngkap dalam jebak kebudayaan Barat.
 Sarjana seperti Aziz Ahmad dan Fazlul Rahman telah meletakkan pencapaian Sayyid Ahmad sebagai pemikir Islam moden. Begum Rukuuddin Hassan dalam tesis PhDnya yang berjudul “The Educational Movement of Sir Sayyid Ahmad Khan 1858-1898” mengaitkan usaha Sayyid Ahmad Khan untuk meningkatkan martabat masyarakat Muslim kelas atasan.
5.1 KESIMPULAN


Sayyid Ahmad Khan mengisi kekosongan dalam kehidupan masyarakat Islam setelah orang Muslim hilang kekuasaan politik. Hampir satu abad itu, dapat merentasi jurang antara masyarakat Islam zaman pertengahan dan zaman moden. Beliau sendiri merupakan peninggalan zaman kebesaran raja-raja Mughal dan masuk era baru, era tertanamnya pengaruh British di India. Beliau memberi umat Islam sesuatu kekuatan baru, cita-cita pendidikan baru, kebijaksanaan politik dan membentuk prosa baru dalam bahasa Urdu. Walaupun terdapat kritikan terhadap cara pembaharuannya namun kebanyakan sarjana pelaksana misi pendidikan berjaya.   

NOTA HUJUNG
� Lihat Mujeeb Ashraf, Muslim Attitudes towards British Rules and Western Culture in India, Delhi: I  darah-I Adabiyat-Delli,1982,hlm 233





� S.M Burke dan Salim Al-Din Quraishi, The British Raj in India an Historical Review, Karachi: Oford University Press 1995 hlm 76





� Birendra Prasad, Indian Nationalism and Asia, Delhi:B.R. Publishing Corporation 1979 hlm 13


 


� Pemerintah Inggeris di India telah mengarahkan seorang pegawai awam yang terkemuka menganalisis sebab berlakunya pemberontakan besar. Tugas tersebut dipertanggungjawabkan kepada William Hunter yang kemudiannya menerbitkan analisisnya itu yang berjudul Our Indian Musalmans: Are they bound in conscience to revel against the Queen?. Antara lain Hunter menyatakan bahawa pemerintah Inggeris membelanjakan wang yang begitu banyak untuk menghapuskan golongan Muslim fanatik yang menimbulkan rasa kurang senang yang tidak terkira terhadap umat Islam. Hunter juga mengemukakan statistik (1869) yang membandingkan nasib orang Muslim di pejabat-pejabat kerajaan di wilayah Bengal. Jabatan-jabatan seperti kejuruteraan, akauntasi, undang-undang dan kedoktoran semua dikuasai oleh orang Hindu. Orang Muslim hanya berpuas hati bekerja sebagai penjaga pintu, peon, pengisi dakwat dan tukang memperbaiki pen. Lagipun daripada 300 pelajar di instituisi pengajian tinggi di Calcutta, tidak sampai satu peratus pun daripada orang Muslim. Lihat Mukti Ali, Alam Fikiran Islam Moden di India dan Pakistan, Bandung: Penerbitan Mizan, 1993, hlm 50-52


   


� Ensiklopedia Islam, Jakarta: PT Ichtiar Baru Van Hoeve, 1979,hlm 86. Lihat juga Aziz Ahmad, An Intellectual History of Islam in India, Chicago: Edinburgh  University Press, 1969, hlm 13.


      


� Beliau melakukan pelbagai cara dari mengutip derma, majlis membaca puisi, melukis gambarnya yang dilukis kepada orang ternama dan menganjurkan loteri untuk membiayai universiti itu.  


 


� Antaranya termasuklah Sejarah Ringkas Hidup Nabi Muhammad S.A.W (1842), Karangan Menentang Mazhab Syiah (1848), Pandangan Tentang Tariqat (1849), Karangan Menentang Mazhab Wahhabi (1850), Penghuraian Tentang Ajaran Tasawuf, Penyiasatan Tentang Injil (1862). Beliau juga cuba menghasilkan tafsir al-Quran yang telah disiapkan enam daripada tujuh jilid (mengandungi 17 juzuk daripada 20 juzuk), dan usaha ini tak dapat disiapkan kerana beliau meninggal dunia.


 


   





� The New Encyclopedia Britanica, vol.1, Chicago: Encyclopedia Britanica, Inc 1998, hlm 





� Mukti Ali, op. cit.,hlm 65 





� Beliau dikatakan dipengaruhi oleh Pengarah MAOC, Theodore Beck yang berpendapat bahawa pendidikan umat Islam India belum sampai ke taraf yang membuat mereka mengecapi keuntungan dalam bidang politik.


 


� Lihat Asoka Mehta dan Achyut Patwardhan, The Communal Triangle in India, Allahabad: Kitabestan, 1942, hlm 42 dan Rajendra Prasat, India Divided, Bombay: Hing Kitabs, 1946 hlm 92.  





� Troll, C.W., Sayyid Ahmad Khan: A Reinterpretation of Muslim Theology, Karachi: Oxford University Press 1979, hlm 21.


 


�  Ibid, hlm.21





�  Lihat Ahmad Fahmi Zamzam, Sejarah Perkembangan Islam di India, Pokok Sena: Khazanah Banjariah Maahad Tarbiyah Islamiah, 1992 hlm. 155     





